als_Latn dik_Latn sna_Latn
Studime të sigurisë dhe strategjisë
Ky program studimi synon të pajisë me njohuri teorike dhe aftësi praktike studentët e interesuar për çështjet strategjike të zhvillimit të një vendi, duke filluar nga aspektet tradicionale me karakter ushtarak e deri në ato që lidhen me zhvillimin ekonomik, zhvillimit të qëndrueshëm, zhvillimeve të demokracisë dhe qëndrueshmërisë së institucioneve, respektimit të të drejtave të njeriut, luftës kundër terrorizmit, zhvillimit të potencialeve energjetike, ruajtjes së mjedisit dhe përdorimit racional e afatgjatë të pasurive natyrore, etj.
Zhvillimi i vendit dhe në mënyrë të veçantë synimi për t’u antarësuar në Bashkimin Europian e për të bashkëpunuar me partnerët ndërkombëtare si SHBA, NATO, OKB etj. shtron domosdoshmërinë e studimeve me karakter strategjik, të cilat mund të realizohen me sukses kur njihen mirë parimet bazë të saj. Programi ka për qëllim të nxjerrë ekspertë në çështje të reja të studimeve strategjike dhe të sigurisë, të aftë të përballojnë angazhimin eventual në çështje që lidhen me zhvillime aktuale ekonomike, politike në shkallë lokale apo dhe globale.
Ku mund të punosh pas studimeve
Mundësi punësimi në sektorë publike dhe jo-publikë, si psh:
- Ministri e Mbrojtjes, Ministria e rendit Publik dhe/ose Ministri e Punëve të Jashtme.
- Organizatat ndërkombëtare.
- Organizatat jo-qeveritare të interesuara në cështjet e reja të zhvillimeve strategjike në tërë aspektet që përmendëm më sipër.
- Agjensi Zhvillimi.
- Shërbimi Informativ Shqiptar.
- Media.
- Pushteti Lokal.
Drejtësi
Programi realizohet nëpërmjet kurseve të posaçme të disa lëndëve, që synojnë t’i formojnë më tej studentët, nëpërmjet zgjerimit, thellimit ose edhe plotësimit të njohurive që ata kanë marrë në ciklin e parë të studimeve. Fjala është për ata që dëshirojnë të ingranohen shpejt në tregun e punës, me një formim të posaçëm profesional të mëtejshëm. Ata mund të angazhohen në profile të ndryshme, zakonisht të karakterit administrativ në gjykata, prokurori, dhomën e avokatëve ose të noterëve, si dhe në institucione të tjera qendrore e lokale, në sektorin publik ose privat. Një drejtim tjetër i angazhimit është përfshirja në sektorët, ku kërkohen njohuri të posaçme për të drejtën ndërkombëtare dhe atë europiane. Ky master ka karakter të qartë profesional formon brenda një periudhe 12 mujore juristë me njohuritë bazë dhe të aplikuara të këtij profesioni.
Ku mund të punosh pas studimeve
Jurist në institucione të ndryshme të administratës shtetërore
Asistent avokat
Asistent noter
Ndihmës dhe asistent në zyrat juridike
Angazhim publik dhe politik
Jurist në ndërmarrjet private
Jurist në ndërmarrjet publike;
Jurist në organizatat ndërkombëtare që punojnë në Shqipëri
Këshilltar juridik
E Drejtë Penale
Ky program studimi synon të formojë ekspertë dhe specialistë cilësorë si në aspektet teorike ashtu edhe në aftësitë praktike aplikative në fushën e të drejtës penale dhe drejtësisë penale. Ndër objektivat kryesorë të programit mund të përmendim pajisjen e studentëve me njohuritë themelore teorike të nevojshme për nivelin master, praktikat bashkëkohore të vendit dhe të huaja në lidhje me veprimtarinë e organeve të drejtësisë penale dhe agjensitë e zbatimit të ligjit, përvojën dhe eksperiencën shqiptare të pasur edhe me praktikën tonë gjyqësore por dhe jurisprudencën ndërkombëtare në këtë fushë.
Programi është i organizuar në mënyrë të tillë që studenti të marrë formimin e duhur, kryesisht praktik, për arritjen e objektivave profesionale për këtë profil të zgjedhur, me qëllim punësimin, ose kualifikimin në një drejtim të caktuar – atë të së drejtës penale që do t’u vlejë të interesuarve që punojnë apo synojnë të ndjekin karrierën e tyre si juristë në fushën penale. Programi mund t’u shërbejë për avancim dhe thellim të njohurive edhe kategorisë së profesionistëve të tjerë si gjyqtarë, prokurorë, apo edhe profesionistëve të fushave të tjera jo të së drejtës, si psh. psikologë, sociologë, etj.
Ku mund të punosh pas studimeve
- Avokat;
- Oficer i Policisë Gjyqësore (OPGJ);
- Ekspert kriminalist;
- Jurist në administratë publike në pozicione që lidhen me legjislacionin penal, politikën penale, drejtësinë penale.
E Drejtë Biznesi
Programi synon të formojë profesionistë të së drejtës së biznesit me dije të avancuara juridike dhe ekonomike në fushat kryesore të zhvillimit të bioznesit në vend. Theksi vendoset tek drejtimet novatore dhe çështjet pararojë të së drejtës me të cilat përballet sot biznesi. Në përfundim të programit studenti do të jetë i aftë t’i shikojë problemet juridike të ndërthurura me argumentat ekonomike që influencojnë çështjet tregtare, do të ketë njohuri të thelluara të rregullimit ligjor dhe praktikës gjyqësore dhe do t’ë jetë i aftë të japë opinione dhe zgjidhje të informura lidhur me këto çështje.
Programi, ndryshe nga qasja tradicionale, kombinon lëndë juridike me lëndë të disiplinës ekonomike për të dhënë një formim dhe kuptim më të plotë të problematikës që shtrohet. Fokusi vihet në qasjen praktike dhe synohet të zhvillohet sensi analitik i studentit. Njohuritë dhe kompetencat që karakterizojnë profilin synojnë të plotësojnë formimin e kandidatëve për t’u përfshirë në sektorë, ku kërkohen njohuri të posaçme për të drejtën e biznesit.
Ku mund të punosh pas studimeve
- Ekspert në kompani të mëdha apo SME;
- Drejtues i nivelit të mesëm apo të lartë të kompanive;
- Ekspert në sektorët e bankave dhe institucioneve financiare dhe fiskale.
Siguri Njerëzore dhe Qeverisje e Mirë
Ky program studimi është dizenjuar të pajisë më dije dhe aftësi praktike një grup studentësh të cilët janë të interesuar për aspektet jo tradicionale të sigurisë, por që bëhen sa vjen e më të rëndësishme, si psh. aspektet që lidhen me nivelin e zhvillimit ekonomik, të demokracisë dhe qëndrueshmërisë së institucioneve, respektimin e të drejtave të njeriut, parandalimi i terrorizmit etj. Kombinimi i konceptit të ‘sigurisë njerëzore’ dhe i ‘qeverisjes së mirë’ bazohet te një qasje novatore, e cila nuk përqendrohet vetëm te shteti si actor kyc përgjegjës për sigurinë dhe zhvillimin ekonomik, por te një tërësi aktorësh shoqërorë, transnacionalë e supernacionalë, si dhe në një numër dinamikash e mekanizmash si p.sh organizatat ndërkombëtare, tregjet rajonale, organizatat dhe aktorët lobues, rrjetet e politikë-bërjes etj. Bazuar në këtë qasje interdisiplinare, ky program kombinon lëndë si nga Shkencat Politike dhe Marrëdhëniet Ndërkombëtare, ashtu dhe nga Shkencat Juridike dhe Ekonomiku.
Ky program ka për qëllim të nxjerrë ekspertë në cështjet e reja të sigurisë dhe në qasjet e reja, kryesisht të organizatave ndërkombëtare, ndaj cështjeve të reja të sigurisë dhe të qeverisjes së mirë.
Ku mund të punosh pas studimeve
Mundësi punësimi në sektorë publike dhe jo-publikë, si psh:
- Ministri e Mbrojtjes dhe/ose Ministri e Punëve të Jashtme.
- Organizata ndërkombëtare.
- Organizata jo-qeveritare të interesuara në çështjet e reja të sigurisë, të sigurisë njerëzore dhe të qeverisjes së mirë.
- Agjensi Zhvillimi.
- Shërbimi Informativ Shqiptar.
- Media.
Diplomaci
Ky program studimi synon të trainojë diplomatë të ardhshëm të Shqipërisë ose diplomatë që mund të përfaqësojnë organizata ndërkombëtare. Programi është është dizenjuar të pajisë më dije dhe aftësi praktike një grup studentësh të cilët janë të interesuar kryesisht nën nën-disiplinën e Diplomacisë, brenda fushës më të gjerë të Marrëdhënieve ndërkombëtare. Me këtë synim në mendje, programi i këtij Masteri Profesional është dizenjuar në mënyrë të tillë që kombinon dijet bazë teorike mbi diplomacinë dhe politikën e jashtme, bazën e të Drejtës Ndërkombëtare me dije dhe aftësi praktike në lidhje me profesionin e diplomatit në kushtet bashkëkohore. Kështu, programi ka integruar dhe aspekte kulturore, ekonomike dhe ligjore që lidhen me aplikimin e profesionit të diplomatit në terren.
Programi synon ta pajisë studentin me këto aftësi kyçe:
a. Zgjerim dhe specializim të koncepteve bazë të diplomacisë dhe nënfushave të saj, si diplomacia publike, kulturore, ekonomike etj.
b. Njohje e rasteve studimore dhe praktikës së profesionit të diplomatit në kontekste të ndryshme historike dhe kulturore.
c. Thellim i njohurive mbi praktikat diplomatike të aktorëve shtete por dhe të atyre jo-shtetërore.
d. Aftësim për të negociuar dhe lobuar me të tretë.
Ku mund të punosh pas studimeve
Mundësi punësimi në sektorë publike dhe jo-publikë, si psh:
- Ministri e Punëve të Jashtme.
- Organizata ndërkombëtare.
- Ambasada dhe përfaqësi të huaja.
- Akademi Diplomatike.
Analiza Ekonomike Sasiore
Ky program është hartuar kryesisht për studentë të cilët kanë njohuri të mira paraprake për shkencat matematikore dhe që do të dëshëronin të përshtateshin në tregun e punës edhe në drejtime te reja të analizave ekonomike dhe të parashikimeve të biznesit. Qëllimi i këtij programi është që duke përdorur metoda të matematikës së zbatuar dhe teknika kompjuterike, të mund të optimzojë vendimet në biznes. Programi i paraqitur krijon njohuritë e mjaftueshme për të përdorur teknikat e analizës sasiore për të zgjidhur problemet e maksimizimit të fitimit, minimizimet te rrisqeve dhe të realizmit të parashikimeve te sakta per ecurinë e ardhshme të biznesit. Programi bazohet në një kombinim të mirë të njohurive teorike me zbatimin e tyre ne jeten reale ekonomike.
Ku mund të punosh pas studimeve
Specialistët e teknikave te analizës sasiore në këtë program janë të formuar në tre fusha kryesore: Statisticiene, Aktuarë dhe Menaxherë të riskut.
Mundësitë e punësimit të statisticienëve janë mjaft të gjera që nga llogaritja e te dhënavë të sakta për biznesin deri tek zhvillimi i programeve të integuar të parashikimit të ecurise se treguesve themelore te biznesit.
Aktuarët janë specialistët kryesorë mbi të cilët është mbështetur industria e sigurimeve. Ata llogaritin premiumin e sigurimit dhe i këshillojne vendimarrësit e këtij sektori në përcaktimin e politikave për zgjerimin e shërbimit të sigurimit të çdo lloj rreziku. Aktuarët janë të domosdoshëm në të gjitha kompanitë e sigurimeve edhe për të vlerësuar pasuritë financiare dhe hartimin e skemave të sigurimit të pensioneve.
Menaxherët e riskut krikojnë standartet e menaxhimit të riskut financiar në të gjitha kompanitë që operojnë në këtë treg dhe i përmirësojnë ato në mënyrë të vazhdueshme. Këta specilaistë i njoftojnë kompanitë për risket potencialë finaciare dhe jo finaciare që mund te vijne nga zhvillimi i tregut financiar të brendshëm por edhe nga tregjet e huaja.
Kriteret dhe procedurat e pranimit në Programet Master Profesional
Kriteret e Pranimit
Në mënyrë që të pranohen në një drejtim studimi të ciklit të dytë Master Profesional në UET kandidatët duhet të plotësojnë këto dokumente:
- Formularin e pranimit (ky dokument mund të jetë edhe online)
- Kopjen e noterizuar të diplomave të nivelit të parë që studenti ka fituar.
- CV-në e kandidatit ku të paraqiten të dhëna biografike dhe të eksperiencave profesionale.
- Një Letër Interesi (afërsisht 300 fjalë) ku të paraqiten objektivat profesionale, interesat kërkimore dhe nxitjet për të kryer studimet e nivelit Master.
- Një projekt-ide ku të paraqiten interesat e tij shkencore gjatë programit Master.
- Dy Letra Rekomandimi, të cilat garantojnë kompetencën profesionale, përgatitjen akademike dhe mundësinë e kandidatit për të kryer studime të nivelit Master.
- Paraqitja e një dokumenti që tregon aftësitë e kandidatit në njohjen e një gjuhe të huaj përbën një avantazh.
Parimet e Pranimit te Studenteve
Programet Master Profesional synojnë që të angazhojnë studentët në sfidën e përbashkët të thellimit të dijeve. Për këtë, ne kërkojmë studentë me aftësi akademike që dëshirojnë të angazhohen seriozisht në projekte studimi individuale ose grupi, për të arritur së bashku krijimin e një mjedisi intelektual ku mësohet, debatohet dhe lindin ide të reja zhvillimi.
Në vlerësimin e aplikimeve për këto programe synojmë të krijojmë një komunitet me interesa dhe prejardhje të nga më të ndryshmet, sepse besojmë se diversiteti e bën procesin e mësimit më të pasur dhe i ndihmon studentët që t’i formulojnë idetë e tyre më mirë në perspektivë. Kështu, ne inkurajojmë për të aplikuar edhe studentë që kanë kryer studime universitare të nivelit të parë ose çfarëdolloj diplomash të niveleve të tjera, të cilat kanë synim daljen e shpejtë në tregun e punës pas përfundimit të studimeve të Bachelor. Sigurisht, edhe ata që pavarësisht nga mosha apo diplomimi paraardhës, duan të riorientojnë karrierën e tyre në përputhje me kërkesat e tregut të punës.
Frekuentimi
Për programet e studimit Master Profesional frekuentimi është i detyrueshëm në masën 80 (tetëdhjetë) % të leksioneve dhe seminareve.
Diplomimi
Punimi i diplomës Master Profesional është një punim me karakter aplikativ, empirik. Punimi i diplomës duhet të jetë punim origjinal, ku studenti kryesisht aplikon një teori, skemë, parim në një objekt konkret studimi. Tema mund të jetë studim i një rasti ose studim krahasues. Ajo përmban 14-16 mijë fjalë. Diploma zhvillohet me ndihmën e një profesori që do e udhëheqi studentin deri në finalizimin e temës së diplomës.
Marketing
Formon ekspertë dhe specialistë cilësorë në aspektet teorikee veçanërisht praktike aplikative në fushën e tregjeve, të standardeve, marketingut, reklamës dhe promocionit, çmimeve, etj. Pajisja e tyre me njohuritë themelore teorike, me praktikat bashkëkohore ndërkombëtare dhe me përvojën shqiptare në fushën e ndërtimit, funksionimit dhe menaxhimit të strukturave të specializuara në fushën e marketingut, të promocionit dhe reklamave në sektorë të ndryshëm të biznesit dhe të ekonomisë, në përgjithësi, analizës dhe funksionimit të tregjeve specifike, psikologjisë së marketingut dhe negociatat në marketing etj.
- Ekspertë e drejtues të zyrave të marketingut, shitjeve dhe marrëdhënieve me klientët në biznese të llojeve të ndryshme;
- Ekspertë e drejtues të agjencive turistike, të reklamave e atyre publicitare, shërbimeve të ndryshme, etj;
- Ekspertë dhe drejtues të bizneseve të specializuara në aktivitete import eksporti;
- Drejtues në sektorin financiar, në bankat dhe sigurimet në sferën e marketingut financiar dhe për shërbime për klientët;
- Ekspertë të media marketingut, medias në përgjithësi etj.
Sociologji e Aplikuar
Programi thellon njohuritë praktike dhe teorike në fushat e analizave të politikave, kërkimit dhe sociologjisë organizative. Programi përfshin teori, metoda kërkimi, observimi, kërkim vlerësimi, statistika si edhe Fokusohet në përvetësimin e aftësive në kërkimin social,
aplikimin e teorive dhe përvojën praktike. Profilet e studimit janë krijuar për të thelluar aftsitë profesionale të studentit. Këto sfera studimi përfshijnë kërkimin e tregut, kërkimin edukativ, këshillim organizativ, kriminalistikë, shëndetësi, analiza politikash.
Ku mund të punosh pas studimeve
- Marrëdhënie publike
- Punë sociale/ punë grupi/këshillim familjar
- Mjekësi dhe shëndet publik
- Edukim
- Biznes dhe industri
- Reklama/ kërkim tregu/ komunikim masiv/ media
- Marrëdhënie ndërkombëtare dhe zhvillim
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ind_Latn als_Latn als_Latn als_Latn als_Latn als_Latn ron_Latn fra_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn bos_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ind_Latn ces_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn zsm_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn pap_Latn als_Latn epo_Latn als_Latn uzn_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn